**3. sjednica Školskog odbora**

**3. sjednica Školskog odbora V. gimnazije Vladimir Nazor Split, održana dana 12.6.2017. (petak), s početkom u 10:30 sati, u uredu ravnateljice**

Sjednici su bila prisutna 4 člana Školskog odbora (imenovana od strane Nastavničkog vijeća, Vijeća roditelja i na Skupu radnika). Preostala 3 člana još nisu imenovana samostalno od strane osnivača.

Odluke su donesene jednoglasno.

**Ad-1) Verificiranje zapisnika s 2. sjednice Školskog odbora**

Zapisnik s prošle 2. sjednice Školskog odbora održane dana 5. lipnja 2017. je jednoglasno usvojen.

**Ad-2)**

**Donošenje odluke o zamjeni ravnateljice zbog privremene spriječenosti u obavljanju ravnateljskih poslova u vremenu od 13.6.2017. do 14.6.2017.**

O D L U K U, br.1

o imenovanju zamjenika ravnateljice

J.K., prof., s VSS, zaposlen na radnom mjestu profesora geografije, na neodređeno radno vrijeme s punim radnim vremenom, imenuje se zamjenikom ravnateljice V. gimnazije Vladimir Nazor Split, Split, u vremenu od 13.6.2017. do 14.6.2017. za obavljanje poslova ravnatelja čije se izvršenje ne može odgađati do povratka ravnateljice na rad sukladno odredbi članka 129. Zakona o odgoju i obrazovanju u osnovnoj i srednjoj školi i članka 69. Statuta škole.

**Ad-3)**

**Davanje prethodne suglasnosti za zasnivanje radnog odnosa s predloženom kandidatkinjom M.O., na radno mjesto: tajnice Škole, na određeno vrijeme s punim radnim vremenom, na vrijeme dulje od 15 dana, radi obavljanja poslova koji ne trpe odgodu, do zasnivanja radnog odnosa na temelju (ponovnog) natječaja ili na drugi propisan način, ali ne dulje od 60 dana (u koji rok se uračunava i rok prethodno sklopljenog ugovora o radu do 15 dana)**

O D L U K A, br. 2

Daje se prethodna suglasnost Školskog odbora, na prijedlog ravnateljice, za zasnivanje radnog odnosa ugovorom o radu i bez natječaja (*po isteku ugovora o radu sklopljenog na određeno vrijeme do 15 dana /temeljem samostalne odluke ravnateljice, od 6.6.2017. do 20.6.2017*.) s predloženom kandidatkinjom M.O., mag.iur.,s VSS, na radno mjesto tajnice Škole, na određeno vrijeme s punim radnim vremenom, zbog obavljanja poslova koji ne trpi odgodu, do zasnivanja radnog odnosa na temelju natječaja ili na drugi propisan način, ali ne dulje od 60 dana (do 4.8.2017., u koji rok se uračunava i rok prethodno sklopljenog ugovora o radu do 15 dana, od 6.6.2017. do 20.6.2017.) temeljem odredbi članka 114. i 118. st. 2, podstavka 2. Zakona o odgoju i obrazovanju u osnovnoj i srednjoj školi, a u svezi s odredbom članka 107. st. 10. podstavka 1. istoga Zakona.